مبارك العطاش

مبارك العطاش (من مواليد 1956) هو ممثل وموسيقي مغربي من أبرز وجوه السينيما والمسرح الأمازيغي. تشتاهر ب أدوارو المتنوعة و قدرتو على تجسيد شخصيات مركبة، وشارك ف كثر من 87 عمل فني.

 الحياة المبكرة 
مبارك العطاش تزاد سنة 1956 ف دوار "إدْرّايس" ف منطقة حاحا، نواحي تمانار. عاش طفولة صعيبة، حيث توفى لواليد ديالو قبل مايتزاد، و تزوجت لواليدة ديالو من بعد، فا تكفل به خالو اللي كان ساكن ف مدينة أݣادير. قضى طفولتو كايتنقل بين أݣادير و دوّارو ف الصيف، باش يحفظ القرآن الكريم. تابع التعليم الإبتدائي و الإعدادي ف مدارس مختلفة بحال مدرسة بن بطوطة ف حي أمسرنات، و مدرسة الوحدة ف بنسرڭاو، و من بعد ف ليسي عبد الله بن ياسين ف إينزݣان. لكن سنة 1969 ضطر يقطع الدراسة بسباب ظروف عائلية ومادية صعيبة. بعدها بدا كيخدم ف سن صغيرة، مشى للدار البيضا وخدم مساعد د مول حانوت و خادم، و من بعد رجع ل أݣادير باش يمارس تاڭزارت (1973–1976)، و من بعد خدم ف لمرسى.

 المسيرة الفنية 

 البدايات الموسيقية 
قبل التمثيل، كان العطاش شغوف بالموسيقى والغنا. سنة 1977 أسس فرق موسيقية ف الدشيرة بحال "إسْمِدُودِينْ"، "إكُولالن"، و"إعشاقن"، وكان كيعاود أداء أغاني فرق مشهورة بحال ناس الغيوان، لمشاهب، وإزنزارن. ف الـ1990 نضم ل مجموعة "إنرزاف أسفي". حاول يدرس العود ف المعهد الموسيقي، لكن الظروف المادية ما خلاتوش يكمل الدراسة.

 الانتقال للتمثيل 
التجربة التمثيلية اللولى كانت سنة 1990 ف فيلم ما تصدرش. سنة 1995 شارك ف ڤيديو كليپ مع الحسين أمراكشي. فـ2000 نضم ل جمعية "تيفاوين للمسرح" مع أحمد بادوج، و بدا المشوار الحقيقي سنة 2001 ب فيلم *"يات أور ترواس يات"* للمخرج أحمد بادوج.

توالاو الأعمال ديالو، و شارك ف أعمال ديال لمخرجة فاطمة بوبكدي (رمانة وبرطال) و ديال لمخرج عبد العزيز أوسايح (سلسلة تيڭمي مقورن). كما شارك ف مسلسلات مشهورة بحال أمان إيروفان.

 المعاناة والرؤية 
وخا الشهرة، العطاش عبر ف عدة مناسبات على الندم ل دخول الفن بسباب قلة التقدير المادي والمعنوي. صرح بلي الفن ماضمنش ليه عيش كريم، و بلي الظروف المادية صعبة. نتاقد ستغلال المنتجين للفنانين، و ستعمال "القرصنة" ل تجنب دفع الحقوق كاملة، ووجه نداء للمسؤولين باش يهتمو بالفنان الأمازيغي.

 أعماله 
السنةالعملالنوعالمخرجملاحظات2001يات أور ترواس ياتفيلمأحمد بادوجبداية المشوار السينمائي2002رمانة وبرطالفيلمفاطمة بوبكديمن الأعمال البارزة فالمسرح والسينما الأمازيغية2004تامازيرت أوفلافيلمعبد العزيز أوسايحقصة جتماعية مركبة2006زرايفافيلمعبد العزيز أوسايححصل على جائزة أحسن ممثل2008–2015تيڭمي مقورنسلسلةعبد العزيز أوسايحسلسلة تلفزيونية ناجحة2010–2018أمان إيروفانمسلسلعدة مخرجينمسلسل تلفزيوني

 الجوائز والتكريمات 
السنةالجائزةالعململاحظات2006أحسن ممثلزرايفاالمهرجان الدولي ديال لفيلم ف ورزازات

 مصادر 

تصنيف:لفن
تصنيف:سينيما
تصنيف:زيادة 1956